**Поль-Жорж Нтэп дэ Мадзіба́** (фр.: Paul-Georges Ntep; нар. 29 ліпеня 1992, Дуала, Камерун) — камерунскі і французскі футбаліст, вінгер в’етнамскага клуба «Хашымін».

Клубная кар’ера
---------------

### «Рыс-Аранжыс»

Нтэп нарадзіўся ў Дуале, самым вялікім горадзе Камеруна. Ён пераехаў у Францыю ва ўзросце васьмі гадоў, каб жыць са сваёй цёткай, якая пражывала ў камуне Грыні, на поўдні Парыжа. Ён пачаў сваю кар’еру ў клубе «Рыс Аранжыс» і правёў там два гады. У часы яго кар’еры ў «Рыс-Аранжыс» ён быў некалькі разоў на праглядах у розных клубах, сярод якіх быў і «Асер», аднак, з ім не заключылі кантракт.

### «Віры-Шаціён»

У 2005 годзе Нтэп далучыўся да каманды «Віры-Шаціён» і, пасля года гульні з іншым аматарскім клубам «Лінас Мантлеры», падпісаў кантракт з французскім клубам «Брэціньі» — клубам, у якім пачыналі сваю прафесійную кар’еру Патрыс Эўра і Джымі Брыян.

### «Асер»

Гульнёй у клубе «Брэціньі» Нтэп уразіў трэнераў клуба і чыноўнікаў, і ў 2009 годзе яму прапанавалі падпісаць кантракт з клубам «Асер», з якім «Брэціньі» супрацоўнічаў. Пасля паспяховага прагляду, кантракт быў заключаны.

Нтэп пачаў сезон 2009/10 у «Асеры». У сярэдзіне сезона ён далучыўся да другой каманды клуба ў аматарскім чэмпіянаце. Нтэп з’явіўся ў 14 матчах каманды і забіў два галы. У сезоне 2010/11 ён пачаў трэніроўкі з асноўнай камандай. Нтэп таксама быў заяўлены за «Асер» у Лізе чэмпіёнаў УЕФА. 16 кастрычніка 2010 года ён з’явіўся на лаўцы запасных у чэмпіянаце Францыі, але так і не з’явіўся на полі, той матч «Асер» прайграў 1:0 камандзе «Бардо». Праз тыдзень Нтэп дэбютаваў у матчы Кубка лігі супраць «Бастыі» — з’явіўся на поле на 31-й хвіліне, замяніўшы Дэніса Альеча. «Асер» выйграў матч з лікам 4:0. 21-гадовы Нтэп выклікаў цікавасць галоўных каманд у Еўропе, у тым ліку «Арсенала», «Ромы», «Тотэнхэма», «Манчэстэр Юнайтэд», «Манчэстэр Сіці» і «Андэрлехта».

### «Рэн»

30 студзеня 2014 года перайшоў у «Рэн» за 5 мільёнаў еўра. Першы гол за «Рэн» забіў 23 лютага 2014 года ў матчы супраць «Нанта». У сезоне 2014/15 стаў найлепшым бамбардзірам клуба, забіў за 35 матчаў 9 галоў.

### «Вольфсбург»

9 студзеня 2017 года было абвешчана аб пераходзе Нтэпа ў нямецкі «Вольфсбург», з якім вінгер падпісаў кантракт да лета 2021 года. У студзені 2018 года на правах арэнды далучыўся да «Сент-Эцьена». Па заканчэнні сезона 2017/18 вярнуўся ў «Вольфсбург». У жніўні 2019 года на правах арэнды далычыўся да «Кайсерыспора». У лютым 2020 года пакінуў «Вольфсбург».

### Апошнія гады

У маі 2020 года ў якасці свабоднага агента падпісаў кантракт з «Генгамам», гуляў там да канца сезона 2020/21. У верасні 2021 года папоўніў склад партугальскай «Баавішты», дзе адгуляў сезон 2021/22, пасля год заставаўся без клуба. У верасні 2023 года стаў іграком в’етнамскага «Хашыміна».

Міжнародная кар’ера
-------------------

Хоць Нтэп нарадзіўся ў Камеруне, ён мае грамадзянства Францыі, што дазволіла гуляць за юнацкую зборную Францыі. Праз тры гады ён увайшоў у склад зборнай моладзевай зборнай Францыі, каб прыняць удзел у турніры ў Тулоне. 24 мая 2015 года галоўны трэнер нацыянальнай зборнай Францыі Дзідзье Дэшам выклікаў Нтэпа на таварыскія гульні супраць зборных Бельгіі і Албаніі.

7 чэрвеня 2015 года выйшаў на поле на 80-й хвіліне, замяніўшы Аліўе Жыру. Роўна праз 9 хвілін прысутнасці на поле, аддаў галявы пас на Набіля Фекіра, але гэта не дазволіла перамагчы зборную Бельгіі, матч завяршыўся з лікам 3:4.

У жніўні 2018 года Нтэп пагадзіўся выступаць за нацыянальную зборную Камеруна.

Статыстыка
----------

### Клубная статыстыка

*Станам на 25 студзеня 2018 года.*

| Выступленне | Ліга | Кубкі | Еўракубкі | Астатнія | Разам |
| --- | --- | --- | --- | --- | --- |
| Клуб | Ліга | Сезон | Гульні | Галы | Гульні | Галы | Гульні | Галы | Гульні | Галы | Гульні | Галы
 |
| **Францыя Асер** | Ліга 1 | 2010/11 | 0 | 0 | 1 | 0 | 0 | 0 | 0 | 0 | 1 | 0 |
| 2011/12 | 0 | 0 | 0 | 0 | — | 0 | 0 | 0 | 0 |
| Ліга 2 | 2012/13 | 34 | 8 | 5 | 1 | — | 0 | 0 | 39 | 9 |
| 2013/14 | 17 | 7 | 6 | 5 | — | 0 | 0 | 23 | 12 |
| **Усяго** | 51 | 15 | 12 | 6 | 0 | 0 | 0 | 0 | 63 | 21 |
|
| **Францыя Рэн** | Ліга 1 | 2013/14 | 10 | 5 | 3 | 0 | — | 0 | 0 | 13 | 5 |
| 2014/15 | 35 | 9 | 3 | 0 | — | 0 | 0 | 38 | 9 |
| 2015/16 | 14 | 2 | 1 | 0 | — | 0 | 0 | 15 | 2 |
| 2016/17 | 15 | 2 | 0 | 0 | — | 0 | 0 | 15 | 2 |
| **Усяго** | 74 | 18 | 7 | 0 | 0 | 0 | 0 | 0 | 81 | 18 |
|
| **Германія Вольфсбург** | Бундэсліга | 2016/17 | 10 | 0 | 2 | 0 | — | 1 | 0 | 13 | 0 |
| 2017/18 | 5 | 0 | 2 | 0 | — | — | 7 | 0 |
| **Усяго** | 15 | 0 | 4 | 0 | 0 | 0 | 1 | 0 | 20 | 0 |
|
| Усяго за кар'еру | 140 | 33 | 24 | 6 | 0 | 0 | 1 | 0 | 165 | 39 |

### Міжнародная статыстыка

*Станам на 14 чэрвеня 2015 года.*

| Зборная | Сезон | Таварыскія | Турніры | Усяго |
| --- | --- | --- | --- | --- |
| Гульні | Галы | Пасы | Гульні | Галы | Пасы | Гульні | Галы | Пасы |
| Францыя **Францыя** | 2015 | 2 | 0 | 1 | 0 | 0 | 0 | 2 | 0 | 1 |
| Усяго за кар’еру | 2 | 0 | 1 | 0 | 0 | 0 | 2 | 0 | 1 |
|

### Матчы і галы за зборную

*Станам на 14 чэрвеня 2015 года.*

Матчы і галы Нтэпа за зборную Францыі  

|  |  |  |  |  |  |
| --- | --- | --- | --- | --- | --- |
| **№** | **Дата** | **Апанент** | **Лік** | **Галы Нтэпа** | **Спаборніцтва** |
| 1 | 7 чэрвеня 2015 | Сцяг Бельгіі Бельгія | 3:4 | — | Таварыскі матч |
| 2 | 13 чэрвеня 2015 | Сцяг Албаніі Албанія | 0:1 | — | Таварыскі матч |

**Разам: 2 матчы / 0 галоў; 0 перамог, 0 нічыіх, 2 паражэння**.

Крыніцы
-------

1. ↑  Paul-Georges Ntep // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Paul-Georges Ntep // FBref.com<a href='https://wikidata.org/wiki/Track:Q56239490'></a>
3. ↑  «Вольфсбург» приобрел 24-летнего хавбека «Ренна» Нтепа. by.tribuna.com.
4. ↑  У графу «Кубкі» ўваходзяць гульні і галы ў нацыянальных кубках, кубках лігі і суперкубках.
5. ↑  Астатнія афіцыйныя матчы

|  |  |
| --- | --- |
| ⚙️   У сацыяльных сетках | X |
| Фота, відэа і аўдыё | Instagram |
| Тэматычныя сайты | AS.com · BDFA · BDFutbol · eu-football.info (ігрок) · FBref.com · FootballDatabase.eu · L’Équipe · LFP · National Football Teams.com · Soccerbase (ігрок) · Soccerway · playmarkerstats.com (ігрок) · Transfermarkt (ігрок) · worldfootball.net (ігрок) · Нямецкі футбольны саюз · ТФФ (ігрок) |